                                                                        2. melléklet a 123-907/2025 előterjesztéshez


ÁLTALÁNOS INDOKOLÁS
Budapest Főváros XIV. Kerület Zugló Önkormányzata Képviselő-testülete megalkotta a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 9/2024. (IV. 2.) önkormányzati rendeletét (a továbbiakban: Ör.), mely 2024. április 24-én lépett hatályba.
A jelen rendeletmódosítás követi a bérleménygazdálkodási feladatmegosztás módosítása érdekében már elfogadott jogszabályi és szerződéses változásokat.
Részletes indokolás
Az 1. §-hoz
A jogszabályhely bővíti az adatkezelők körét, figyelemmel arra, hogy a feladatátadás következtében a Zuglói Városgazdálkodási Közszolgáltató Zártkörűen Működő Részvénytársaság (a továbbiakban: Zuglói ZRt.) is adatkezelővé válik.
A 2. §-hoz
A jogszabályhely az óvadék befizetésével kapcsolatban tartalmaz új szabályokat, alkalmazkodva a feladatátadáshoz.
A 3. §-hoz
A jogszabályhely a feladatok megosztása szerint rendezi a felmondott lakásbérleti szerződésekkel kapcsolatban a Zuglói Család- és Gyermekjóléti Központ felé történő adatszolgáltatást.
A 4. §-hoz
A jogszabályhely az egyenlegközlők kiküldésével kapcsolatos feladatokat telepíti a Zuglói ZRt-hez.
A 5. §-hoz
A jogszabályhely a korábban a Zuglói Polgármesteri Hivatal által ellátott követeléskezelési feladatokat telepíti a Zuglói ZRt-hez.
A 6. §-hoz
A jogszabályhely a lakáskiürítési eljárások során a Zuglói ZRt. által ellátandó feladatokat határoz meg.
A 7. §-hoz
A feladatátadással összefüggésben változik az adatkezelési tájékoztató is.
[bookmark: _GoBack]A 8. §-hoz
A jogszabályhely hatályba léptető rendelkezést tartalmaz.

A rendeletalkotás Európai Uniós jogot nem érint.


